Yhteinen ehdotus NEUVOSTON ASETUS Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 muuttamisesta /* JOIN/2012/035 final - 2012/0356 (NLE) */





PERUSTELUT (1) Neuvosto aikoo antaa päätöksen, jolla muutetaan Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annettua päätöstä 2011/235/YUTP. Päätöksellä muutetaan sellaisiin tarvikkeisiin liittyvien toimenpiteiden soveltamisalaa, joita voidaan käyttää kansallisissa tukahduttamistoimissa. Tarkemmin sanottuna siinä säädetään poikkeuksesta sellaisten tarvikkeiden vientikieltoon, joita voidaan käyttää kansallisissa tukahduttamistoimissa, siltä osin kuin kyseisiä tarvikkeita tarvitaan yksinomaan Euroopan unionin tai jäsenvaltioiden henkilöstön suojeluun. (2) Näihin kansallisissa tukahduttamistoimissa mahdollisesti käytettäviin tarvikkeisiin liittyvien toimenpiteiden soveltamisalan muuttaminen edellyttää EU-tason toimia. (3) Siksi neuvoston asetusta (EU) N:o 359/2011 olisi muutettava. 2012/0356 (NLE) Yhteinen ehdotus NEUVOSTON ASETUS Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 2 kohdan, ottaa huomioon Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun neuvoston päätöksen 2011/235/YUTP[1] muuttamisesta annetun neuvoston päätöksen 2012/…/YUTP[2], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Iranin ihmisoikeustilanteen heikkenemisen johdosta 12 päivänä huhtikuuta 2011 annetulla neuvoston asetuksella (EU) N:o 359/2011[3] otettiin käyttöön tiettyihin henkilöihin, yhteisöihin ja elimiin kohdistettavia tiettyjä rajoittavia toimenpiteitä neuvoston päätöksen 2011/235/YUTP mukaisesti. (2) Neuvosto hyväksyi […] päivänä joulukuuta 2012 päätöksen 2012/…/YUTP, jolla muutetaan neuvoston päätöstä 2011/235/YUTP sellaisiin tarvikkeisiin liittyvien toimenpiteiden soveltamisalan osalta, joita voidaan käyttää kansallisissa tukahduttamistoimissa. (3) Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa. (4) Tästä syystä neuvoston asetusta (EU) N:o 359/2011 olisi muutettava. (5) Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi, ON HYVÄKSYNYT TÄMÄN ASETUKSEN: 1 artikla Mukautetaan neuvoston asetus (EU) N:o 359/2011 seuraavasti: Numeroidaan 1 a artiklan olemassa oleva kohta 1 kohdaksi ja lisätään 2 kohta seuraavasti: ”2. Liitteessä II luetellut jäsenvaltioiden toimivaltaiset viranomaiset voivat 1 kohdasta poiketen ja asianmukaisiksi katsominsa ehdoin antaa luvan sellaisten liitteessä III lueteltujen tarvikkeiden myyntiin, toimitukseen, siirtoon tai vientiin taikka niihin liittyvän, 1 kohdan b ja c alakohdassa tarkoitetun avun tai palvelun tarjoamiseen, joita voidaan käyttää kansallisissa tukahduttamistoimissa, edellyttäen, että kyseiset tarvikkeet on tarkoitettu yksinomaan Euroopan unionin tai jäsenvaltioiden henkilöstön suojeluun.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 100, 14.4.2011, s. 51. [2] EUVL L , , s. . [3] EUVL L 100, 14.4.2011, s. 1.